અત્યાર સુધી આવું મગજ આપણને બહુ સારી રીતે ઉપયોગી થતું આવ્યું છે, પરંતુ હવે સમય બહુ ઝડપથી બદલાઈ રહ્યો છે, માહિતીનો વિસ્ફેટ થયો છે, ફેક ન્યૂઝ (ખોટા સમાચારો)નો રાફ્ડો ફટયો છે, લોકોની લાગણીઓને પંપાળી-ઉશ્કેરીને સત્તા મેળવી લેવા માટેના ખેલ દુનિયાભરમાં મોટે પાયે ખેલાઈ રહ્યા છે, પ્રગતિના નામે અધોગતિ તરફ્ની દોટ વેગીલી બની છે… આ પરિસ્થિતિમાં આજના યુગમાં વિજ્ઞાનીઓની અને સમાજશાસ્ત્રીઓની ચિંતા એ છે કે આપણું મગજ હકીકતોને ગાંઠવા ટેવાયેલું નથી એ વાતે અગાઉ તો ઝાઝો વાંધો નહોતો આવતો (ઇવન આવા મગજથી માનવજાતિને અગાઉ ફયદો પણ થતો રહ્યો), પરંતુ હવે હકીકતોને નજરઅંદાજ કરીને લાગણીઓમાં તણાવાની કે ભ્રમોને વળગી રહેવાની માનવીની સહજ વૃત્તિ એકલદોકલ મનુષ્ય માટે તો ઠીક, સમગ્ર મનુષ્યજાતિ માટે જોખમી સાબિત થઈ શકે તેમ છે.